**Лойиҳа-смета ҳужжатларини ишлаб чиқиш бўйича**

**\_\_\_\_\_\_\_\_\_\_\_\_\_-сонли шартнома**

|  |  |  |
| --- | --- | --- |
| Нурафшон шаҳар |  | “\_\_\_\_” \_\_\_\_\_\_\_\_\_\_ 2022й. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан \_\_\_\_\_\_\_\_\_\_\_\_\_\_\_ асосида фаолият юритувчи ва бундан буён “Бажарувчи” деб аталувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_, бир томондан, ва Тошкент вилояти божхона бошқармаси номидан Низом асосида фаолият юритувчи ва бундан буён “Буюртмачи” деб аталувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, иккинчи томондан, биргаликда “Томонлар” деб аталади, қуйидагилар ҳақида мазкур Шартномани туздилар:

**1. ШАРТНОМА МАЗМУНИ**

1.1 “Бажарувчи” “Буюртмачи”нинг топшириғига кўра Тошкент вилояти божхона бошқармасининг Бекобод шаҳар 13-даҳада жойлашган 48 та хонадондан иборат бўлган хизмат уйининг иситиш тизимини жорий таъмирлаш ва ҳар бир хонадонга алоҳида иситиш қозонларини ўрнатиш юзасидан нуқсон далолатномаси асосида лойиҳа смета хужжатларини ишлаб чиқиш ва ишлаб чиқилган смета хужжатларини давлат экспертизадан ўтказади.

1.2 Ишнинг мазмуни ва муддатлари, келишув нархи ушбу Шартноманинг ажралмас қисми бўлган 1 ва 2-сонли Илова билан белгиланади.

1.3 Ушбу Шартнома бўйича иш бошланган сана: “Бажарувчи”нинг ҳисобига “Буюртмачи” томонидан 30 фоиз аванс тўлови амалга оширилганидан ва ШНҚга асосан зарур ҳужжатлар тўлиқ ҳажмда тақдим этилган муддатдан бошлаб ҳисобланади.

**2. ТОМОНЛАРНИНГ ҲУҚУҚЛАРИ ВА МАЖБУРИЯТЛАРИ**

2.1 Ушбу Шартнома асосида томонлар қуйидаги ҳуқуқларга эга:

- шартномани тузиш, бажариш, ўзгартириш ва бекор қилиш билан боғлиқ сертификатлар ва бошқа ҳужжатларни талаб қилиш ва олиш;

- “Томонлар”нинг хуқуқлари ва қонуний манфаатлари ҳимоясини таъминлаш учун қонун ҳужжатларида назарда тутилган воситалар ва усулларни қабул қилиш;

- “Томонлар” шартнома мажбуриятларини назорат қилиш.

2.2 Ушбу Шартнома бўйичатомонларнинг қуйидаги мажбуриятлари мавжуд:

- хўжалик шартномалари тўғрисида қонун ҳужжатлари талабларига риоя қилиш;

- тузилган шартнома бўйича ўз зиммасига олган мажбуриятларини ўз вақтида ва белгиланган тартибда бажариш.

2.3 “Бажарувчи” лойиҳа-смета ҳужжатларини “Буюртмачи”га илова қилинган ҳужжат (хат, ҳисоб-варақ, юк хати) билан ШНҚ бўйича белгиланган тартибда юборади, агар бошқа талаблар белгиланмаган бўлса.

2.4 Белгиланган ишлар тугагандан сўнг “Бажарувчи” “Буюртмачи”га юборилган ҳужжатлар тўплами, ишчи лойиҳанинг қабул қилинганлиги тўғрисидаги далолатномасини ва тўлов учун ҳисоб-варақни топширади.

2.5 “Бажарувчи” белгиланган тартибда ишчи лойиҳани экспертизадан ўтказишда аниқланган камчиликларни бартараф этишга мажбурдир.

**3. БАЖАРИЛАДИГАН ИШЛАРНИНГ ҚИЙМАТИ ВА ҲИСОБ-КИТОБ ТАРТИБИ**

3.1 Мазкур Шартнома бўйича бажариладиган ишларнинг қиймати 15 фоиз ҚҚСни ҳисобга олган ҳолда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сўмни ташкил қилади.

3.2 “Буюртмачи” мазкур Шартнома имзоланганидан ва ўрнатилган тартибда рўйҳатдан ўтгандан кейин\_\_\_\_ кун давомида “Бажарувчи”нинг ҳисоб рақамига Шартноманинг умумий суммасининг 30 фоиз миқдорида аввалданаванс тўловини ўтказибберади. Қолган 70 фоизи топшириш-қабул қилиш далолатномаси ва ҳисоб-фактура имзоланганидан кейин \_\_\_\_ кун давомида ўтказиб берилади.

**4. ИШНИ ТОПШИРИШ ВА ҚАБУЛ ҚИЛИШ ТАРТИБИ**

4.1 Ишлар бажарилганидан кейин “Бажарувчи” “Буюртмачи”га иш натижаларини тақдим этади.

4.2 “Буюртмачи” бажарилган ишлар бўйича натижаларни қабул қилишга келмаган ҳолатда, “Бажарувчи” ишлар натижасини, шунингдек “Буюртмачи” томонидан тақдим этилган ҳужжатлар мажмуини тегишли равишда сақланишини, ишлар натижасини “Буюртмачи” қабул қилиши лозим бўлган муддат давомида таъминлайди.

4.3 Ишлар бажарилишининг якунланиши, ишларни топшириш-қабул қилиш далолатномаси ва ҳисоб фактураси билан расмийлаштирилади.

4.4 “Буюртмачи” 5 кун ичида бажарилган ишларни кўриб чиқади ва натижалар бўйича Далолатномани имзолайди ёки асосли рад жавобини беради.

4.5 Лойиҳалаш маҳсулотларини қабул қилишдан асосли равишда рад этилган тақдирда, “Томонлар” зарур кам-кўстларини ва уларни амалга ошириш муддатларини белгилаб, 3 кун ичида икки томонлама далолатномани тузадилар.

4.6 “Бажарувчи” ишларни муддатидан олдин бажариш хуқуқига эга.

**5. ТОМОНЛАРНИНГ ЖАВОБГАРЛИГИ**

5.1 Мазкур шартнома бўйича мажбуриятлар бажарилмаган ёки тегишли даражада бажарилмаган тақдирда, “Буюртмачи” ҳамда “Бажарувчи” Ўзбекистон Республикасининг амалдаги қонунчилигига мувофиқ мулкий жавобгарликка тортиладилар.

5.2 Агар “Бажарувчи” ишларнинг бажариш муддатларига риоя қилмаса, у ҳолда ҳар бир кечиктирилган кун учун “Буюртмачи”га бажарилмаган ишлар қийматининг 0,5 фоиз миқдорида, лекин бажарилмаган ишлар қийматининг 50 фоиздан ортиқ бўлмаган миқдорида пеня тўлайди.

5.3 Агар “Буюртмачи” бажарилган ишларининг ҳақини ўз вақтида тўламаса, ҳар бир кечиктирилган кун учун ўз вақтида тўланмаган суммасининг 0,4 фоиз миқдорида, лекин тўланмаган суммасининг 50 фоиздан ортиқ бўлмаган миқдорида пеня тўлайди.

5.4 Мазкур шартнома бўйича юзага келувчи барча низолар ва келишмовчиликлар Тошкент шаҳар туманлараро Иқтисодий суди томонидан Ўзбекистон Республикаси қонунчилигида белгиланган тартибга мувофиқ ҳал қилинади.

**6. ШАРТНОМА ШАРТЛАРИНИ ЎЗГАРТИРИШ ВА БЕКОР ҚИЛИШ**

6.1. Мазкур шартномага ҳар қандай ўзгартириш ва қўшимчалар улар ёзма равишда расмийлаштирилган ва томонларнинг ваколатли шахслари томонидан имзоланган тақдирда ҳақиқий ҳисобланади. “Бажарувчи”га боғлиқ бўлмаган ҳолатлар сабабли лойиҳа-смета ишларини бажариш учун бошланғич маълумотлар ўзгариши билан боғлиқ, ҳамда лойиҳалаштириш жараёнида ўзгартиришлар ва қўшимчалар киритилганда қўшимча ҳаражатларни “Бажарувчи”га тўлаб бериш учун, қўшимча келишув расмийлаштирилади.

6.2. Мазкур Шартнома тарафлар имзолаган вақтдан бошлаб кучга киради ва томонлар мажбуриятларини тўлиқ бажаргунга қадар амал қилади. Агар “Буюртмачи” кўриб чиқиш ва оферта қабул қилиш учун Шартномани олганидан кейин 5 кун давомида ўз томонидан Шартноманинг имзоланган нусҳасини “Бажарувчи”га қайтармаса, у ҳолда Шартнома имзоланмаган ва қонуний кучга кирган эмас деб ҳисобланади.

6.3. Икки томоннинг розилиги билан Шартнома бекор қилинганда ва Шартномада кўзда тутилган ишлар “Бажарувчи” томонидан қисман бажарилган ҳолатларда, “Буюртмачи” ишларнинг бажарилган қисми учун хақ тўлаш мажбуриятини ўз зиммасига олади. Бунда “Буюртмачи” ишларнинг бажарилган қисми учун тўланадиган сумма бўйича ҳисоб-китоб ишларига нисбатан эътироз билдириш ҳуқуқига эга бўлмайди.

6.4. Шартноманинг бекор қилиниши фақат тарафларнинг розилиги билан амалга оширилиши мумкин.

**7. ФАВҚУЛОДДА ВАЗИЯТЛАР (ФОРС-МАЖОР)**

7.1 Томонлар, енгиб бўлмас фавқулодда вазият юзага келган ҳолатда, мазкур Шартнома мажбуриятларини тўлиқ ёки қисман бажариш маъсулиятидан озод этилади. Фавқулодда вазиятларга, ёнғин, сув тошқини, зилзила ва бошқа табиий офатлар, уруш, фуқаролар тартибсизлиги, Ўзбекистон Республикаси Президенти ва Ҳукуматнинг мазкур Шартнома мажбуриятини бажарилишига тўсқинлик қиладиган қарорлари киради.

**8. ШАРТНОМАНИНГ БОШҚА ШАРТЛАРИ**

8.1 Томонлар, Шартнома мазмуни, шунингдек ушбу Шартнома билан боғлиқ Томонларга тақдим этилган барча ҳужжатлар, Томонларнинг тижорат сири эканлиги ҳамда уларни бошқа Томонларнинг ёзма рухсатисиз ошкор қилмасликка келишиб оладилар.

8.2 Ҳеч бир Томон, мазкур Шартнома бўйича олган ҳуқуқ ва мажбуриятларини бошқа Томоннинг ёзма рухсатисиз учинчи шахсларга юклатиш ҳуқуқига эга эмас.

8.3 Манзил, банк ёки бошқа реквизитлар ўзгарган тақдирда, Томонлар ўзгариш содир бўлган санадан 5 (беш) календар куни давомида бошқа Томонни хабардор қилиши керак. Ушбу юқоридаги шартнинг бажарилмаслиги, мазкур Шартнома мажбуриятларини бажармаслик ҳисобланади.

8.4 Томонлардан бирининг қайта ташкил этилиши, мазкур Шартнома шартларини ўзгартириш ёки уни бекор қилиш учун асос бўлмайди. Бу ҳолда Шартнома мажбуриятлари тегишли Томоннинг ворисига ўтади.

8.5 Мазкур Шартноманинг барча иловалари, унинг ажралмас қисми ҳисобланади.

8.6 Томонларнинг бир-бирига юборадиган, мазкур Шартнома билан боғлиқ барча хабар ва маълумотлар қуйидаги тартибда жўнатилиши шарт:

а) мазкур Шартнома Томонларининг ваколатли ёки ҳар қандай ходимига шахсан топширилади ва имзоланади;

б) шахсан топшириш имконияти бўлмаган тақдирда, олганлигини тасдиқловчи хабарнома билан буюртма хат орқали жўнатилади.

8.7 Мазкур Шартнома икки нусхада, давлат тилида тузилди, иккала нусха ҳам бир хил юридик кучга эга.

8.8. Шартномани амал қилиш муддати: \_\_\_\_\_\_\_\_\_\_\_\_\_\_\_.

Шартномага иловалар:

**9. ТОМОНЛАРНИНГ МАНЗИЛЛАРИ ВА РЕКВИЗИТЛАРИ**

|  |  |  |
| --- | --- | --- |
| **“Бажарувчи”** |  | **“Буюртмачи”** |
| Номланиши:  Манзил:  Тел.:  СТИР:  ОКЭД:  Ҳ/Р:  Банк:  МФО:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_  м.ў. |  | Номланиши: Тошкент вилояти божхона бошқармаси  Манзил:  Тел.:  СТИР:  ОКЭД:  Р/С:  Банк:  МФО:  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_  м.ў. |

2022 йил “\_\_\_\_” \_\_\_\_\_\_\_\_\_\_\_\_\_\_

\_\_\_\_\_\_\_\_-cонли Шартномага 1-сонли илова

**Тошкент вилояти божхона бошқармасининг Бекобод шаҳар 13-даҳада жойлашган 48 та хонадондан иборат бўлган хизмат уйининг иситиш тизимини жорий таъмирлаш ва ҳар бир хонадонга алоҳида иситиш қозонларини ўрнатиш юзасидан нуқсон далолатномаси асосида лойиҳа смета хужжатларини ишлаб чиқиш ва давлат экспертизасидан ўтказиб бериш нархини келишиш**

**БАЁННОМАСИ**

Биз, қуйида имзо чекувчилар: бир томондан “Буюртмачи” Тошкент вилояти божхона бошқармаси ва иккинчи томондан “Бажарувчи” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ўзаро лойиҳа-смета ҳужжатларини ишлаб чиқиш ва экспертизадан ўтказиб бериш нархини  
15 фоиз ҚҚСни ҳисобга олган ҳолда \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_) сўм этиб белгилаб, келишувга эришилганлигини тасдиқлаймиз.

Ушбу баённома “Буюртмачи” ва “Бажарувчи” ўртасида ўзаро ҳисоб-китоблар ва тўловлар учун асосдир. Шартнома баённомаси Шартноманинг ажралмас қисми ҳисобланади.

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_ Директори**  \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_  М.Ў. | **Тошкент вилояти божхона бошқармаси бошлиғи ўринбосари**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.Баракаев  М.Ў. |

2022 йил “\_\_\_\_” \_\_\_\_\_\_\_\_\_\_\_\_\_\_

\_\_\_\_\_\_\_\_-cонли Шартномага 2-сонли илова

**Ишларни бажариш муддати**

|  |  |  |  |
| --- | --- | --- | --- |
| **Т/Р** | **Шартнома бўйича бажариладиган ишлар** | **Ишларни бажариш муддатлари** | **Иш нархи (сўм)** |
| *1* | *2* | *3* | *4* |
| **1** | Тошкент вилояти божхона бошқармасининг Бекобод шаҳар 13-даҳада жойлашган 48 та хонадондан иборат бўлган хизмат уйининг иситиш тизимини жорий таъмирлаш ва ҳар бир хонадонга алоҳида иситиш қозонларини ўрнатиш юзасидан нуқсон далолатномаси асосида лойиҳа смета хужжатларини ишлаб чиқиш ва давлат экспертизасидан ўтказиб бериш | 5 иш куни (30 фоиз аванс тўлови амалга оширилганидан ва зарур ҳужжатлар тўлиқ ҳажмда тақдим этилганидан сўнг) | 15 фоиз ҚҚСни ҳисобга олган ҳолда \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_) сўм |

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_ Директори**  \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_  М.Ў. | **Тошкент вилояти божхона бошқармаси бошлиғи ўринбосари**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.Баракаев  М.Ў. |

2022 йил “\_\_\_\_” \_\_\_\_\_\_\_\_\_\_\_\_\_\_

\_\_\_\_\_\_\_\_-cонли Шартномага 3-сонли илова

**Коррупцияга қарши қўшимча шартлар**

1. Томонлар шартнома тузишда, шартноманинг амал қилиш муддатида ва ушбу муддат тугаганидан сўнг, шартнома билан боғлиқ коррупциявий ҳаракатларни содир қилмасликка келишиб оладилар.

2. Томонлар шартномадаги коррупцияга қарши қўшимча шартларда белгиланган коррупциянинг олдини олиш чораларини тан олади ва уларга риоя этилиши бўйича ҳамкорликни таъминлайдилар.

3. Ҳар бир томон шартнома тузилган пайтда бевосита ўзи ёки унинг ижроия органлари, мансабдор шахслари ва ходимлари томонидан шартнома билан боғлиқ муносабатлар юзасидан қонунга хилоф равишда пул, моддий қийматликлар берилмаганлигини, шартнома тузилиши эвазига норасмий пул ёки бошқа моддий қийматликлар олинишига йўл қўйилмаганлигини, таклиф этилмаганлигини, уларни беришга ваъда қилинмаганлигини, шунингдек моддий ёки ҳар қандай турдаги имтиёз, устунликлар олинмаганлигини (келажакда бу турдаги ҳаракатларни амалга ошириши мумкинлиги ҳақида таассурот қолдирилмаганлигини) кафолатлайди.

4. Томонлар, улар томонидан шартнома доирасида жалб қилинган шахсларнинг (ёрдамчи пудратчи ташкилотлар, агентлар ва тарафлар назорати остидаги бошқа шахсларнинг) юқоридаги ҳаракатларни содир этмаслиги юзасидан оқилона чоралар кўради.

5. Томонлар давлат хизматчилари, сиёсий партиялар, шунингдек, ўзииинг ижроия органлари, мансабдор шахслари ва ходимлари томонидан ҳар қандай вақт ва шаклда қуйидаги ҳаракатларни бевосита ёки билвосита (шу жумладан, учинчи шахслар орқали) содир этилишига йўл қўймайди:

а) назорат қилувчи органлардан лицензия ва рухсатномалар олиш, солиқ солиш, божхона расмийлаштирувини амалга ошириш, судда иш кўрилиши, қонунчилик жараёни ва бошка соҳаларда қонунга хилоф равишда тижорат ёки бошқа тусдаги устунликка эга бўлиш ёки сақлаб қолиш мақсадида юқоридаги шахслар фойдасига ёки улар томонидан моддий ёки номоддий наф олишнинг таклиф этилиши, ваъда қилиниши, берилишига;

б) қонунга хилоф равишда олинган даромадларнинг легаллаштирилишига, шунингдек, агар мулк жиноий фаолиятдан олинган даромад эканлиги тарафларга маълум бўлса, уни ўтказиш, мулкка айлантириш ёҳуд алмаштириш йўли билан унинг келиб чиқишига қонуний тус бериш, бундай пул маблағлари ёки бошқа мол-мулкнинг асл хусусиятини, манбаини, турган жойини, тасарруф этиш, кўчириш усулини, пул маблағларига ёки бошқа мол-мулкка бўлган ҳақиқий эгалик ҳуқуқларини ёки унинг кимга қарашлилигини яширишга;

в) коррупцияга оид ҳуқуқбузарлик содир қилиш учун таъмагирлик қилиш, ундаш, тазйиқ ўтказиш ёки таҳдид қилиш. Ушбу ҳолат бўйича бир тараф иккинчи тарафни ҳамда ваколатли давлат органларини дарҳол хабардор қилиши шарт.

6. Томонлар товарлар, хизмат ва ишларни реализация қилиш ва ўтказишда, битимлар тузиш бўйича музокаралар олиб боришда, лицензия, рухсатномалар ва бошқа рухсат этиш хусусиятига эга бўлган ҳужжатларни олишда ёки уларнинг манфаатларини кўзлаб бошқа ҳаракатларни амалга оширувчи тарафларнинг назорати остида бўлган ва улар номидан ҳаракат қиладиган шахсларга (шу жумладан, ёрдамчи пудратчилар, агентлар, савдо вакиллари, дистрибьютерлар, ҳуқуқшунослар, ҳисобчилар, улар номидан ҳаракат қилувчи бошқа вакилларга) нисбатан қуйидаги ҳаракатларни амалга ошириши шарт:

- коррупциявий ҳаракатларга йўл қўйиб бўлмаслиги ва коррупциявий ҳаракатларга нисбатан муросасиз муносабатда бўлиши шартлиги ҳақида кўрсатмалар ва тушунтиришлар бериш;

- улардан коррупциявий ҳаракатларни амалга ошириш учун воситачи сифатида фойдаланмаслик;

- уларни фақат тарафнинг оддий кундалик фаолияти жараёнидаги ишлаб чиқариш зарурати доирасидан келиб чиқиб ишга жалб қилиш;

- уларга қонунчилик доирасида амалга оширган хизматлари учун белгиланган ҳақ миқдоридан асоссиз равишда ортиқча тўловларни амалга оширмаслик.

7. Томонлар, уларнинг назорати остида бўлган ва улар номидан ҳаракат қиладиган шахслар томонидан коррупцияга қарши қўшимча шартларда белгиланган мажбуриятлар бузилганлиги ҳолатлари ҳақида хабар берилганлиги учун уларга тазйиқ ўтказилмаслигини кафолатлайдилар.

8. Агар бир томонга бошқа томоннинг коррупцияга қарши қўшимча шартларнинг 4 ва 5-бандларида белгиланган мажбуриятларни бузилишига йўл қўйганлиги маълум бўлиб қолса, иккинчи тарафни бу ҳақда зудлик билан хабардор қилиши ва ушбу тарафдан оқилона муддат ичида тегишли чоралар кўрилишини ва амалга оширилган ишлар юзасидан унга хабардор қилишини талаб қилиши шарт.

9. Томоннинг талаби бўйича иккинчи тараф томонидан қоидабузарликларни бартараф қилиш бўйича оқилона муддат ичида тегишли чоралар кўрилмаган ёки кўриб чиқиш натижалари ҳақида хабардор қилмаган тақдирда, ушбу тараф шартномани бир тарафлама тўхтатиб туришга, бекор қилишга ҳамда зарарни тўлиқ қоплаб беришни талаб қилишга ҳақли.

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_ Директори**  \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_  М.Ў. | **Тошкент вилояти божхона бошқармаси бошлиғи ўринбосари**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.Баракаев  М.Ў. |